Vorig artikel China krijgt vier World Horti Centers
Volgend artikel Kwekers woest op veiling over grote klokaanvoer dipladenia Oor gode en afgode - Protea Boekhuis
Oor gode en afgode is ’n herdruk van ’n vyftal essays van die Suid-Afrikaanse filosoof Marthinus Versfeld. Die bundel het oorspronklik reeds in 1948 verskyn, maar die kwessies wat hierin bespreek word, is vandag steeds aktueel. Versfeld se groot bekommernis hier is dat die Westerse mens se opvatting van redelikheid en sy verhouding met die wêreld om ons, sedert die Verligting baie verskraal het. Met verwysings na die kerkvader Augustinus en groot Middeleeuse filosowe soos Thomas van Aquinas, toon Versfeld aan dat hierdie ouer denkers se sienings van die skepping en die Skepper tot ’n meer geïntegreerde beeld van die mens en sy plek in die werklikheid kan bydra, ’n siening wat ook in ons postmoderne era aanklank by denkende lesers behoort te vind. Die bundel bevat verder ’n kritiese bespreking van die Franse filosoof Jean-Jacques Rousseau en die oordrewe rol van die Staat in ons tyd (iets wat bekommerde Suid-Afrikaners met instemming kan lees), die verval in moraliteit en die oorheersing van die masjien in die lewe van die gewone mens. Dit is nie Versfeld se toeganklikste werk nie, maar die skrywer slaag steeds daarin om ingewikkelde filosofiese begrippe in eenvoudige taal oor te dra.
Marthinus Versfeld was hoogleraar in Filosofie aan die Universiteit van Kaapstad. As toegewyde Katoliek én kenner van Oosterse filosofie het sy werk ’n geestelike kwaliteit wat vandag weer nuwe betekenis kry.
Marthinus Versfeld was hoogleraar in Filosofie aan die Universiteit van Kaapstad. As toegewyde Katoliek- 'n kenner van Oosterse filosofie het sy werk 'n geestelike kwaliteit wat vandag weer nuwe betekenis kry.
137 x 213 x 137 mm